पाएं अपने शहर की ताज़ा ख़बरें और फ्री ई-पेपरडाउनलोड करें
काेराेनाकाल के दौरान मनरेगा के तहत ग्रामीण लाेगाें काे काम मुहैया कराने में वर्ष 2021-22 के पहले महीने में अमृतसर जिला समूचे पंजाब में पहले पायदान पर रहा। अमृतसर जिला प्रशासन ने वित्तवर्ष के पहले महीने-अप्रैल-में 1.60 लाख दिहाड़ी के टारगेट काे पीछे छाेड़ते 1.74 लाख दिहाड़ियां दिलाईं। यानी टारगेट के मुकाबले 108.72% की अचीवमेंट है। अप्रैल माह में जिले में 13388 जॉब कार्ड हाेल्डर्स को रोजगार दिया गया जाे अब तक का सबसे अधिक है। मनरेगा के तहत राेजगार दिलाने में दूसरे स्थान पर तरनतारन रहा। अमृतसर में 2021-22 के दौरान मनरेगा जॉब कार्ड धारकों को कुल 20 लाख दिहाड़ियां दिलाने का टारगेट रखा गया है। इस टारगेट काे महीना वार बांटने पर अप्रैल में 1.60 लाख दिहाड़ी दिलाने का टारगेट था औैर अचीवमेंट लक्ष्य से अधिक रही।
इसी तरह तरनतारन में सालभर में 21 लाख दिहाड़ियां दिलाने का टारगेट है। यहां अप्रैल में 12114 जॉब कार्डधारकों को 1.68 लाख दिहाड़ियां दिलाने के टारगेट के मुकाबले 1.82 लाख दिहाड़ियां दिलाई गईं जाे टारगेट का 108.46% रहा। मात्र 1760 जॉबकार्ड हाेल्डर्स को रोजगार दिलवाकर फरीदकोट सबसे फिसड्डी जिला रहा।
तेजी से काम करवाएं : एडीसी
अमृतसर के एडीसी डेवलपमेंट रणबीर सिंह मुधल ने बताया कि कोरोना के दौर में लोगों के पास काम की कमी नहीं हो, इसलिए मनरेगा के तहत पंचायतों में तेजी से काम कराए जा रहे हैं।
कोरोनाकाल में जंडियाला गुरु में मजदूरों ने मेहनत कर पार्क की नुहार ही बदल दी
राेजगार दिलाने में 3 जाेन
ग्रीन जाेन : 100% से सबसे अधिक राेजगार दिलाने वाले जिले। 1.अमृतसर, 2.तरनतारन।
येलाे जाेन : 58% से 90% राेजगार दिलाने वाले जिले।
1.फिरोजपुर, 2.होशियारपुर, 3.नवांशहर, 4.मोगा, 5.जालंधर, 6.फतेहगढ़ साहिब, 7.कपूरथला, 8.मुक्तसर हैं।
रेड जोन : 57% से कम राेजगार दिलाने वाले जिले।
1.गुरदासपुर, 2.लुधियाना, 3.रोपड़, 4.बठिंडा, 5.फाजिल्का, 6.पठानकोट, 7.संगरुर, 8.मानसा, 9.बरनाला, 10.मोहाली, पटियाला, फरीदकोट शामिल है।
1760 जॉब कार्ड हाेल्डर्स को रोजगार दिलवाकर फरीदकोट सबसे फिसड्डी जिला रहा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva awa_Deva zho_Hant eng_Latn